标题：836年
中国纪年
836年，唐文宗元圣昭献孝皇帝开成元年
历史大事
改元开成
开成元年（八三六）正月一日，文宗御宣政殿受朝贺，宣诏大赦天下，改元开成。
京城讹言文宗令宰相掌禁兵
开成元年（八三六）五月十一日文宗御紫宸殿，宰相上奏，称京城谣传皇上欲令宰相掌禁兵，诏令已颁下。由此朝官与宦官相互猜忌，人情汹汹，百姓不敢解衣而寝。廿七日，李石奏请召左神策中尉仇士良等面释其疑。文宗因召士良、李石等人，解释并无其事，谣言乃止。
郑覃奏太学新置五经博士
开成元年（八三六）五月廿二日，同平章事、判国子祭酒郑覃上奏，称太学新置五经博士各一人，请依照王府官例，赐其禄粟。文宗准奏。
刘从谏奏开夷仪山路
开成元年（八三六）五月廿八日，昭义（今山西长治）节度使刘从谏奏开夷仪山（今河北邢台西）路，以通太原、晋州（今山西临汾）。文宗准奏。
诏复宋申锡官爵
开成元年（八三六）九月十一日，宰相李石言前宰相宋申锡忠直，被王守澄、郑注诬陷，流放遐荒之地而死，至今未予昭雪。文宗闻之涕流满面，称此事早已知误，当时奸臣相逼，出于无奈。宰相郑覃、李固言皆言申锡之冤。十四日，诏复宋申锡官爵，以其子慎微为城固（今陕西）尉。
刘从谏上表请问王涯等罪名
开成元年（八三六）二月，昭义（今山西长洽）节度使刘从谏三次上表，请问宰相王涯等因何罪而被杀。从谏认为，王涯等皆为儒生，受国家恩宠，安肯谋反。李训等实欲讨除宦官，左右神策中尉诬其谋反，诚恐冤枉。若宰相确有异图，当由朝廷治罪，岂容宦官擅发兵卒恣行剽劫，以至朝官百姓横遭杀伤，流血遍地，僵尸万计。从谏奏称已训练士卒，如奸臣难制，誓死以清君侧。左神策中尉仇士良等闻之畏惧。廿六日，诏加刘从谏检校司徒。三月，刘从谏遣牙将焦楚长上表让官，暴扬仇士良等人之罪。廿二日，文宗召见楚长，慰喻遣归。宦官气焰稍息，宰相郑覃、李石始秉朝政。
吐谷浑三千帐请降
开成元年（八三六）二月廿六日，天德军（今内蒙乌拉特前旗东北）上奏，称吐谷浑部落三千帐至丰州（今内蒙五原南）请降。
李德裕、李宗闵等皆得量移
开成元年（八三六）三月三日，以袁州长史李德裕为滁州（今安徽滁县）刺史。四月十日，以潮州司户李宗闵为衡州（今湖南衡阳）司马。凡李训指斥为李德裕、李宗闵党羽者，皆量移复职。
王智兴卒
王智兴，宇匡谏，怀州温县（今河南）人。少骁勇，为徐州（今江苏）牙卒。贞元（七八五—八0四）初，随刺史李洧归顺朝廷，累迁滕、丰、沛、狄四镇将，以军抗击淄青（今山东东平西北）威胁。元和（八0六—八二0）中，率军击退淄青进攻，协助官军剿灭吴元济叛乱，以功迁侍御史、武宁都押牙。十三年，率军八千人会诸道兵平定淄青李师道，迁御史中丞，授沂州（今山东临沂）刺史。长庆（八二一—八二四）初，迁御史大夫、武宁节度副使，率精兵三千人讨伐河朔藩镇叛乱，班师回镇，逐节度使崔群，掠盐铁院钱物及诸道进奉物，朝廷不能制，遂授武宁节度使。召募凶悍之徒二千人，置为牙兵，号银刀等七军，骄恣跋扈。太和（八二七—八三五）初，出兵三万人讨伐横海（今河北沧州东南）李同捷之叛，以功封雁门郡王。历忠武（今河南许昌）、河中（今山西永济西）宣武节度使。开成元年七月（八三六）卒，年七十九岁。
萧洪诈称太后弟，赐死
文宗母萧太后幼离故乡，父母已亡，惟有一弟，不知所在。文宗即位后，命福建观察使查访。有户部所属茶贩雇役人萧洪自称其姐姐流落，商人赵缜将洪引见萧太后姊徐国夫人女婿吕璋，徐国夫人难于辨认，因见太后。太后见洪呜咽流泪，文宗以洪为真舅，太和二年六月十日，授洪太子洗马。拜金吾将军，累迁河阳（今河南沁阳）、鄜坊（今陕西富县）节度使。太和九年，李训为宰相，知洪诈为国舅，洪惧，请以训兄仲京为其幕僚。时自神策军出为节度使者，军中皆多给其行装，赴任后，以三倍偿还。有自左神策军出任鄜坊节度使者，未及偿还而卒。军中要求萧洪偿还，洪自恃与李训交结，拒不偿付。神策军又要求死者之子偿还，洪使其子向宰相诉讼，李训判其不还。左神策中尉仇士良由此深恨萧洪。时太后有异母弟在福建，福建人萧本从其处得太后族谱，亦自称太后弟，奏萧洪为诈。仇士良以萧本之事上奏，文宗诏萧洪下狱，命御史台审问。洪供认其诈，开成元年（八三六）八月七日，诏赐洪死。以萧本为真太后弟，十一日，擢为右赞善大夫。
秘书省创立图书登记簿
开成元年（八三六）七月一日，御史台上奏，称秘书省所管新旧书共五万六千四百七十六卷，长庆二年（八二二）以前案卷皆无；太和五年（八三一）以后未采入新书。今请创立簿籍登记，根据所缺添写卷数，逐月申报御史台。文宗准奏。
崔郾卒
崔郾，字广略，贝州武城（今河北武城西）人。举进士，补集贤殿校书郎。累迁吏部员外郎。元和十三年（八一九），迁吏部郎中，兼礼仪祥定使郑余庆判官，参予修定《元和格后敕》。敬宗即位，迁翰林侍讲学士，转中书舍人，与同僚高重撰《诸经篡要》十卷。迁礼部侍郎，掌东都（今河南洛阳）选试，赏拔艺能，此后为公卿名相者数十人。太和四年（八三0），出任陕虢（今河南陕县）观察使，除去苛政，为民所称。五年，转鄂岳观察使，治兵修甲，捕平江湖群盗。九年七月，移镇浙西。开成元年（八六三）卒，年六十九岁。
冯宿卒
冯宿，字拱之，婺州东阳（今浙江）人。贞元中（七八五—八0四）举进士，署武宁（今江苏徐州）掌书记。累迁都官员外郎。元和十二年（八一七），随裴度征讨吴元济，辟为节度判官。长庆元年（八二一）迁知制诰、拜中书舍人。太和二年（八二八），迁河南（今河南洛阳）尹，洛苑使姚文寿纵部下侵扰百姓，宿掩捕杖杀。四年，入为工部侍郎，迁刑部侍郎，修《太和格后敕》五十卷。九年，检校礼部尚书，出镇剑南东川，治兵修城，加强边防；又修筑涪江堤坝，遏制水患，为民所称。开成元年（八三六）卒，年七十岁。
李翱卒
李翱，字习之，陇西成纪（今甘肃秦安西北）人，贞元十四年（七九八）进士，授校书郎。元和（八0六—八二0）初，转国子博士、史馆修撰。十五年，迁考功员外郎，历诸州刺史。太和（八二七—八三五）初，入朝为谏议大夫、知制诰。三年，拜中书舍人。历桂管（今广西桂林）、湖南（今湖南长沙）观察使。九年，移镇山南东，开成元年（八三六）卒，年六十四岁。李翱是唐代著名思想家和文学家，他在《复性书》三篇及与韩愈合著的《论语笔解》等文中，继承孔孟儒学传统，同时又揉进佛学某些内容，开宋代理学之滥觞。在文学方面，积极追随韩愈，倡导古文，反对骈文，主张文辞创新，“文、理、义”三者兼并。其代表作有《答朱载言》、《杨烈妇传》、《高愍女传》、《韩吏部行状》等。有《李文公文集》传世。
王彦威进所撰《供军图》
开成二年（八三七）正月廿六日，户部侍郎、判度支王彦威进所撰《供军图》，其序称，自安史之乱至贞元（七八五—八0四）。元和（八0六—八二0）之际，朝廷所置观察使有十个，节度使二十九个，防御使四个，经略使三个，约计中外兵额八十余万人。长庆（八二一—八二四）户口凡三百三十五万户，而兵额约九十九万人，大略三户资给一兵。今计全国租赋每年收入不过三千五百万贯，上供之数三分之一。三分之中，二分支给兵士衣赐。除诸道留州留使兵士衣粮之外，由朝廷度支供给者，约四十万人。王彦威，太原人。少孤贫苦学，举明经甲科，补太常检讨官。采辑隋至唐宪宗典礼沿革，以类区分，成《元和新礼》三十卷献上，迁太常博士。太和五年（八三一），拜谏议大夫、兼史馆修撰，预修《穆宗实录》，出使勘定淄青（今山东东平西北）十二州两税。后因事获罪，贬河南少尹，改司农卿。九年，出任淄青平卢（今山东益都）节度使。开成元年（八三六），召拜户部侍郎、判度支，撰《度支占额图》、《供军图》，又纂集唐初至德宗朝历代功臣事迹，以编年体撰为《唐典》。与宦官仇士良等交结，并贡奉羡余，希图迁升重用，为宰臣所恶，贬卫尉卿。历忠武（今河南许昌）、宣武（今河南开封）节度使。会昌（八四一—八四六）年间卒。
史料记载
文宗元圣昭献孝皇帝中开成元年（丙辰，公元八三六年） 
春，正月，辛丑朔，上御宣政殿，赦天下，改元。仇士良请以神策仗卫殿门，谏议大夫冯定言其不可，乃止。定，宿之弟也。 
二月，癸未，上与宰相语，患四方表奏华而不典，李石对曰：“古人因事为文，今人以文害事。” 
昭义节度使刘从谏上表请王涯等罪名，且言：“涯等儒生，荷国荣庞，咸欲保身全族，安肯构逆！训等实欲讨除内臣，两中尉自为救死之谋，遂致相杀，诬以反逆，诚恐非辜。设右宰相实有异图，当委之有司，正其刑典，岂有内臣擅领甲兵，恣行剽劫，延及士庶，横被杀伤！流血千门，僵尸万计，搜罗枝蔓，中外恫疑。臣欲身诣阙庭，面陈臧否，恐并陷孥戮，事亦无成。谨当修饰封疆，训练士卒，内为陛下心腹，外为陛下籓垣。如奸臣难制，誓以死清君侧！”丙申，加从谏检校司徒。 
天德军奏吐谷浑三千帐诣丰州降。 
三月，壬寅，以袁州长史李德裕为氵除州刺史。左仆射令狐楚从容奏：“王涯等既伏辜，其家夷灭，遗骸弃捐。请官为收瘗，以顺阳和之气。”上惨然久之，命京兆收葬涯等十一人于城西，各赐衣一袭。仇士良潜使人发之，弃骨于渭水。丁未，皇城留守郭皎奏：“诸司仪仗有锋刃者，请皆输军器使，遇立仗别给仪刀！”从之。刘从谏复遣牙将焦楚长上表让官，称：臣之所陈，系国大体。可听则涯等宜蒙湔洗，不可听则赏典不宜妄加！安有死冤不申而生者荷禄！”因暴扬仇士良等罪恶。辛酉，上召见楚长，慰谕遣之。时士良等恣横，朝臣日忧破家。及从谏表至，士良等惮之。由是郑覃、李石粗能秉政，天子倚之亦差以自强。 
夏，四月，己卯，以潮州司户李宗闵为衡州司马。凡李训所指为李德裕、宗闵党者，稍收复之。 
淄王协薨。 
甲午，以山南西道节度使李固言为门下侍郎、同平章事，以左仆射令狐楚代之。 
戊戌，上与宰相从容论诗之工拙，郑覃曰：“诗之工者，无若三百篇，皆国人作之以刺美时政，王者采之以观风俗耳，不闻王者为诗也。后代辞人之诗，华而不实，无补于事。陈后主、隋炀帝皆工于诗，不免亡国，陛下何取焉！”覃笃于经术，上甚重之。 
己酉，上御紫宸殿，宰相因奏事拜谢，外间因讹言：“天子欲令宰相掌禁兵，已拜恩矣。”由是中外复有猜阻，人情汹汹，士民不敢解衣寝者数日。乙丑，李石奏请召仇士良等面释其疑。上为召士良等出，上及石等共谕释之，使毋疑惧，然后事解。 
闰月，乙酉，以太子太保、分司李听为河中节度使。上常叹曰：“付之兵不疑，置之散地不怨，惟听为可以然。” 
乙未，李固言荐崔球为起居舍人，郑覃再三以为不可，上曰：“公事勿相违！”覃曰：“若宰相尽同，则事必有欺陛下者矣！” 
李孝本二女配没右军，上取之入宫。秋，七月，右拾遗魏谟上疏，以为：“陛下不迩声色，屡出宫女以配鳏夫。窃闻数月以来，教坊选试以百数，庄宅收市犹未已；又召李孝本女入宫，不避宗姓，大兴物论，臣窃惜之。昔汉光武一顾列女屏风，宋弘犹正色抗言，光武即撤之。陛下岂可不思宋弘之言，欲居光武之下乎！”上即出孝本女。擢谟为补阙，曰：“朕选市女子，以赐诸王耳。怜孝本女宗枝髫龀孤露，故收养宫中。谟于疑似之间皆能尽言，可谓爱我，不忝厥祖矣！”命中书优为制辞以赏之。谟，征之五世孙也。 
鄜坊节度使萧洪诈称太后弟，事觉。八月，甲辰，流驩州，于道赐死。赵缜、吕璋等皆流岭南。初，李训知洪之诈，洪惧，辟训兄仲京置幕府。先是，自神策军出为节度使者，军中皆资其行装，至镇，三倍偿之。有自左军出镇鄜坊未偿而死者，军中征之于洪，洪恃训之势，不与。又征于死者之子，洪教其子遮宰相自言，训判绝之。仇士良由是恨洪。太后有异母弟在闽中，孱弱不能自达。有闽人萧本从之得其内外族讳，因士良进达于上，且发洪之诈，洪由是得罪。上以本为真太后弟，戊申，擢为右赞善大夫。 
九月，丁丑，李石为上言宋申锡忠直，为谗人所诬，窜死遐荒，未蒙昭雪。上俯首久之，既而流涕泫然曰：“兹事朕久知其误，奸人逼我，以社稷大计，兄弟几不能保，况申锡，仅全腰领耳。非独内臣，外廷亦有助之者。皆由朕之不明，向使遇汉昭帝，必无此冤矣！”郑覃、李固言亦共言其冤，上深痛恨，有惭色。庚辰，诏悉复申锡官爵，以其子慎微为成固尉。 
李石用金部员外郎韩益判度支，案益坐赃三千馀缗，系狱。石曰：“臣始以益颇晓钱谷，故用之，不知其贪乃如是！”上曰：“宰相但知人则用，有过则惩，如此则人易得。卿所用人不掩其恶，可谓至公。从前宰相用人好曲蔽其过，不欲人弹劾，此大病也。”冬，十一月，丁巳，贬益梧州司户。 
上自甘露之变，意忽忽不乐，两军球鞠之会什减六七，虽宴享音伎杂遝盈庭，未尝解颜。闲居或徘徊眺望，或独语叹息。壬午，上于延英谓宰相曰：“朕每与卿等论天下事，则不免愁。”对曰：“为理者不可以速成。”上曰：“联每读书，耻为凡主。”李石曰：“方今内外之臣，其间小人尚多疑阻，愿陛下更以宽御之，彼有公清奉法如刘弘逸、薛季稜者，陛下亦宜褒赏以劝为善。”甲申，上复谓宰相曰：“我与卿等论天下事，有势未得行者，退但饮醇酒求醉耳！”对曰：“此皆臣等之罪也。” 
有司以左藏积弊日久，请行检勘，且言官典罪在赦前者，请宥之，上许之。既而果得缯帛妄称渍污者，敕赦之。给事中狄兼谟封还敕书曰：“官典犯赃，理不可赦！”上谕之曰：“有司请检之初，联既许之矣。与其失信，宁失罪人。卿能奉职，朕甚嘉之！” 
十二月，庚戌，以华州刺史卢钧为岭南节度使。李石言于上曰：“卢钧除岭南，朝士皆相贺。以为岭南富饶之地，近岁皆厚赂北司而得之；今北司不挠朝权，陛下宜有以褒之。庶几内外奉法，此致理之本也。”上从之。钧至镇，以清惠著名。 
己未，淑王纵薨。